cy en en cy ceb it cy en fr cy cy fr nl cy cy jbo cy cy en fr fr cy cy fr it cy cy jbo cy cy en fr fr fr en cy cy jbo cy cy nl fr cy cy cy ast en cy fr nl cy cy cy cy cy cy de hbs_lat cy ast cy cy cy zh cy en cy eo cy it en en es en cy en fr cy it cy cy cy cy cs cs cy cy fy cy cy en cy cy cy cy cy es es cy cy cy cy cy cy en cy es cy cy es cy fr cy cy cy cy cy en cy cy cy cy cy en cy cy cy cy en cy cy cy cy cy cy cy cy it en cy cy cy cy ast cy en cy en cy cy cy en cy cy cy cy en de cy cy cy cy en cy cy cy cy en en en cy cy en cy
Newyddion | Ysgol Gymraeg Aberystwyth
Mae'r Clwb Brecwast ar agor yn ddyddiol rhwng 0815 - 0845
Os oes angen trafod unrhyw agwedd o adroddiad cofnod cynnydd eich plentyn, cysylltwch â'r Swyddfa i wneud apwyntiad
Gwibdaith bl.3 i Ffatri Wlân Drefach Felindre a Teifi Mania
Gwersi Beicio bl.6 (Grŵp 2)
Gwibdaith y Meithrin (plant sy'n mynychu yn y prynhawn yn unig) i Ganolfan Hamdden Plascrug
Gwibdaith y Meithrin (disgyblion sy'n mynychu drwy'r dydd a bore yn unig) i Ganolfan Glan-y-Môr Clarach.
Barbeciw y Gymdeithas Rhieni ac Athrawon 6yh
Ysgol yn cau ar gyfer gwyliau'r haf
Gwyliau haf hapus i bawb
Bydd yr ysgol yn ail agor i staff ar y 3ydd o Fedi
Bydd yr ysgol yn ail agor i blant ar y 4ydd o Fedi
Gwyliau adeg y tymor
EISTEDDFOD GENEDLAETHOL YR URDD, MEIRIONNYDD 2014
Aeth saith eitem i Eisteddfod Genedlaethol yr Urdd yn y Bala eleni, gyda thair ohonynt yn cyrraedd y llwyfan.
Llongyfarchiadau mawr i'r Grŵp Llefaru a'r Grŵp Dawns Cyfansoddiad Creadigol ar ddod yn gyntaf yn eu cystadlaethau hwy, ac i'r Gerddorfa a ddaeth yn drydydd.
Rhaid canmol ymdrechion yr holl ddisgyblion eraill a deithiodd i'r Bala yn ogystal - aelodau'r Côr, Côr Cerdd Dant, Grŵp Dawns Creadigol ac Ensemble Offerynnol - er na lwyddant i gyrraedd y llwyfan roedd eu perfformiadau o safon uchel ac rydym yn ddiolchgar iawn iddynt, yn ogystal â phawb a fu'n brysur yn eu hyfforddi a'u paratoi, am eu gwaith caled yn ystod yr wythnosau diwethaf.
Edrychwn ymlaen i weld yr eitemau i gyd unwaith eto yn ein Cyngerdd Haf ar y 10fed o Fehefin.
CAITLIN YN LLWYDDIANNUS WRTH DYWYS DEFAID
Llongyfarchiadau mawr i un o ddisgyblion Blwyddyn 2 yr ysgol, Caitlin, ar ei llwyddiant arbennig yng Ngwyl Gwanwyn y Sioe Frenhinol yn ddiweddar.
Llwyddodd Caitlin i ennill y dosbarth Tywyswyr ifanc 5-7oed yn Adran y Defaid.
Mae Caitlin wrth ei bodd yn trin defaid, ac yn mynychu sioeau yn gyson yn ystod y flwyddyn.
Da iawn ti Caitlin, a phob hwyl i ti arni eto yn y dyfodol.
TAITH GERDDED NODDEDIG Y GYMDEITHAS RIENI AC ATHRAWON
Cliciwch yma i weld y casgliad llawn (45 llun)
Er gwaetha'r rhagolygon, daeth llygedyn o haul i wenu ar y daith eleni. Diolch i bawb a ddaeth i gefnogi'r daith gerdded eleni. Braf oedd gweld cynifer o gerddwyr - yn ddisgyblion, rhieni, perthnasau, staff a chyn-ddisgyblion yr ysgol yn mwynhau'r tywydd braf a chael mynd am dro ar hyd y llwybrau gwahanol: ar hyd rhodfa Plascrug ar gyfer y plant bach; a draw i'r cae criced ac yn ôl i'r plant hŷn.
Diolch yn arbennig i Daniel Davies, cyn ddisgybl yr ysgol ac un a fydd yn cystadlu yng Ngwyl Seiclo Aber am agor y daith, a hefyd i gwmni Tŷ Nant am noddi'r digwyddiad eleni eto, ac am gyfrannu cannoedd o boteli o ddŵr i bawb gael dorri'u syched ar y noson.
Llongyfarchiadau i'r plant canlynol ar eu llwyddiant mewn amryw o feysydd gwahanol yn ddiweddar:
Steffan : Cyntaf mewn cystadleuaeth ysgrifennu adolygiad o lyfr a drefnwyd gan Brifysgol Rhydychen
Abi : Gwobrau mewn marchogaeth
Mia, Mair ac Ani : Llwyddiant mewn
Clwb Achub Bywyd ar y môr
Rose : Llwyddiant mewn gymnasteg
Erin a Soffia - Llwyddiant mewn karate (ennil y gwregys brown)
Da iawn chi blant
GWOBRAU LLENYDDOL I GWEN A TOMOS
Llongyfarchiadau gwresog iawn i Gwen o flwyddyn 5 ac i Tomos o flwyddyn 6 ar eu llwyddiant diweddar mewn ysgrifennu creadigol.
Pleser mawr oedd derbyn amlen ag ynddi dystysgrifau a medalau Eisteddfod Genedlaethol yr Urdd a oedd yn nodi fod Gwen wedi ennill cystadleuaeth Rhyddiaith i fl.5a6, a Tomos yn drydydd yn y gystadleuaeth barddoniaeth i fl.5a6. Gwych!
Darllenwch eu gwaith yma:
TÎMAU HOCI YR YSGOL YN CWRDD YN Y ROWND DERFYNOL
Ar noson ola'r cystadlaethau hoci am eleni cynhaliwyd twrnament ar gaeau-pob-tywydd y Brifysgol gyda dau o dîmau'r ysgol yn cyfarfod yn y ffeinal.
Fodd bynnag, Taranau aeth â hi (tîm disgyblion blwyddyn 6) wedi iddynt frwydro'n galed yn erbyn Mellt (tîm disgyblion blwyddyn 5). Roedd hi'n gêm agos iawn gyda phawb yn ymdrechu'n galed dros eu tîm)
Diolch yn fawr i bawb a fu ynghlwm yn y trefniadau ar gyfer y gynghrair eleni; diolch hefyd i staff yr ysgol sydd wedi bod yn brysur yn hyfforddi'r plant trwy'r flwyddyn; a diolch i'r rhieni am eu presenoldeb a'u cefnogaeth trwy gydol y tymor (yn enwedig ar y nosweithiau oer, gwlyb a gwyntog dros fisoedd y gaeaf!)
EITEM GYDA TOMMO AR RADIO CYMRU
Croesawyd Tommo o Radio Cymru i'n plith heddiw wrth i rai o ddisgyblion yr ysgol gymryd rhan mewn eitem sydd ganddo ar Radio Cymru.
Prynhawn dydd Mawrth a dydd Iau nesaf bydd y disgyblion yn ateb cwestiynau go wahanol ar gyfer yr eitem.
Edrychwn ymlaen i glywed beth fydd ganddynt i'w ddweud!
EISTEDDFOD CALAN MAI ABERYSTWYTH
Cliciwch yma i weld y casgliad llawn (88 llun)
Cynhaliwyd Eisteddfod Calan Mai Aberystwyth am yr ail flwyddyn eleni a braf oedd gweld cynifer o blant yr ysgol yn cystadlu.
Yn y lluniau mi welwch disgyblion o bob oed yn cystadlu mewn sawl gwahanol gystadleuaeth gan gynnwys canu, llefaru, actio, dawnsio, bwyta bisgedi heb ddwylo (!) a braf oedd gweld yr Ensemble Offerynnol sydd eisoes wedi cyrraedd y Genedlaethol yn cystadlu hefyd.
Diolch i bawb a fu'n trefnu, a diolch i Tegwen Morris am y lluniau.
Llongyfarchiadau i bawb yn y llun ar eu llwyddiant yn y gystadleuaeth a gynhaliwyd yn ystod ein hymweliad ag Arddangosfa Wyddoniaeth y Brifysgol yn ddiweddar.
Wrth grwydro'r arddangosfa roedd yn rhaid i'r disgyblion ateb nifer o gwestiynau gwahanol yn gywir, a llwyddodd i'r disgyblion yma gyrraedd y brig.
Diolch unwaith eto i Brifysgol Aberystwyth am drefnu ac am eu gwobrau arbennig.
© Yr Ysgol Gymraeg, Coedlan Plascrug, Aberystwyth, Ceredigion. SY23 1HL
Rhif ffôn : 01970 617613 | Rhif ffacs : 01970 636742 | swyddfa@ysgolgymraeg.ceredigion.sch.uk